b'\n_START_ARTICLE_\nDistricte d\'Hardwar\n_START_SECTION_\nGeografia\n_START_PARAGRAPH_\n\xc3\x89s travessat pel riu Ganges per mitj\xc3\xa0 de canals; els rius principals s\xc3\xb3n el Ranipur Rao, Pathri Rao, Rawii Rao, Harnaui Rao, Begam Nadi i altres menors. La major part del districte \xc3\xa9s jungla._NEWLINE_Dins del districte destaca el Parc Nacional Rajaji, un santuari per ocells. Altres llocs interessants s\xc3\xb3n els temples de la deessa Sureshwari, el Cheela Dam, un parc per p\xc3\xadcnics amb un llac artificial on es poden veure elefants i altres animals, i el Neel Dhara Pakshi Vihar, un altre santuari d\'ocells prop del Ganges a la resclosa de Bhimgoda.\n_START_SECTION_\nHist\xc3\xb2ria\n_START_PARAGRAPH_\nDeixant de banda les llenges mitol\xc3\xb2giques associades a la religi\xc3\xb3, les troballes han posat en relleu una cultura de terracota que va existir entre 1700 aC i 1200 aC. Fou dominada pels mauryes (322\xe2\x80\x93185 aC), i despr\xc3\xa9s ples kushana (segles I a III). El ghat sagrat d\'Har ki Pauri fou constru\xc3\xaft pel rei Vikramaditya (segle I aC) en record del seu germ\xc3\xa0 Bhrithari, que s\'havia establert a Haridwar per meditar a la riba del Ganges i va morir all\xc3\xad._NEWLINE_Refer\xc3\xa8ncies escrites apareixen als escrits del viatger xin\xc3\xa8s Huan Tsang, que va estar a la zona el 629 durant el regnat d\'Harsa o Harshavardhana (590\xe2\x80\x93647), que li d\xc3\xb3na el nom de Mo-yu-lo (segurament les ru\xc3\xafnes de Mayapur una mica al sud de la moderna ciutat) esmentant un fort i tres temples decorats amb escultures,; al nord de Mo-yu-lo esmenta un temple de nom Gangadwara (cam\xc3\xad del Ganges). Adi Shankracharya hauria visitat la regi\xc3\xb3 i l\'est\xc3\xa0tua principal encara existent al temple Chandi Devi seria obra seva al segle VIII._NEWLINE_Haridwar va passar al sultanat de Delhi al segle XIII; despr\xc3\xa9s fou travessada per Tamerl\xc3\xa0 el gener del 1399_NEWLINE_Durant la seva visita el primer guru sikh, Guru Nanak (1469-1539) es va banyar a Haridwar,. La seva visita, suposadament el 1504, encara es commemora en el lloc de culte sikh de Gurudwara Nanakwara; despr\xc3\xa9s va visitar Kankhal quan anava a Kotdwara al Garhwal. M\xc3\xa9s tard la va visitar el tercer guru, Sri Amar Das, que hi va estar 22 vegades en la seva vida._NEWLINE_L\'Ain-e-Akbari escrit per Abul Fazal al segle XVI en temps d\'Akbar, parla de Maya o Mayapur (que diu que era anomenada Hardwar), com a ciutat sagrada dels hindus.; tamb\xc3\xa9 esmenta que Akbar en els seus viatges va beure aigua del Ganges en aquest lloc i li va dir "l\'aigua de la mmortalitat"_NEWLINE_El general d\'Akbar raja Man Singh d\'Amber, hauria fundat la moderna ciutat i hauria renovat els ghats a Har-ki-pauri. A la seva mort el seu cos hauria estat submergit al llac Brahma Kund pel mateix emperador. Thomas Coryat, un viatger angl\xc3\xa8s que va visitar la ciutat en temps de l\'emperador Jahangir (1596-1627) esmenta a Haridwara com la capital de Xiva._NEWLINE_La regi\xc3\xb3 va passar a mans de la Companyia Brit\xc3\xa0nica de les \xc3\x8dndies Orientals el 1803. Els brit\xc3\xa0nic van construir la presa de Bhimgoda Dam, una de les m\xc3\xa9s grans del Ganges, despr\xc3\xa9s del 1840. El Canal Superior del Ganges, els treballs del qual es van iniciar l\'abril de 1842 (despr\xc3\xa9s de la fam de 1837-1838), fou obert el 1854; benefici\xc3\xb3s per l\'agricultura va causar un desgavell en el corrent del riu i va contribuir a la decad\xc3\xa8ncia del Ganges com a riu navegable (al segle XVIII encara ciutats com Tehri eren considerades ports). La cap\xc3\xa7alera del canal del Ganges est\xc3\xa0 situada a Haridwar._NEWLINE_El 1947 amb la independ\xc3\xa8ncia, la regi\xc3\xb3 era part del districte de Saharanpur a les Prov\xc3\xadncies Unides reanopmenades Uttar Pradesh. El 28 de desembre de 1988 es va crear el districte dins la divisi\xc3\xb3 de Saharanpur. El 24 de setembre de 1998 Uttar Pradesh va aprovar la constituci\xc3\xb3 de l\'estat d\'Uttaranchal o Uttarakhand amb la Uttar Pradesh Reorganisation Bill,; el 2000 la segregaci\xc3\xb3 fou aproivada per l\'assemblea de l\'\xc3\x8dndia (Uttar Pradesh Reorganisation Act, 2000) i el 9 de novembre de 2000 va sorgir l\'estat d\'Uttaranchal del que el districte fou part.'